als_Latn dik_Latn sag_Latn
Është hapur sot zyrtarisht konkursi për aplikimet në garën mbarëkombëtare Albanian ICT Awards III. Përfaqësuesit e ICTS Media organizuan një event në Qendrën “Protik” në Tiranë, ku shpallën nisjen e aplikimeve për të gjithë të interesuarit që duan në marrin pjesë në garën më të madhe të fushës së teknologjisë. Afati i fundit i aplikimeve do të jetë më 31 mars. Ndërsa mbrëmja e ndarjes së çmimeve do të zhvillohet më 24 prill.
Disa nga kategoritë e çmimeve që do të shpallen gjatë mbrëmjes gala janë:
ICT Inovacioni i vitit
Vlerëson programuesit, zhvilluesit apo grupet e punës që kanë zhvilluar një program, aplikacion, modernizim apo çfarëdolloj teknologjie ose inovacioni në fushën e ICT-së, qoftë desktop, ueb, cloud etj. Termi inovacion është i pranishëm për të gjitha aplikacionet të cilat kanë një zgjidhje, e cila përmban risi në tregun shqiptar, zgjidhje kjo e cila vjen në ndihmë të një komuniteti të caktuar njerëzish.
ICT Akademiku i vitit
Vlerëson pedagogët e ICT-ës dhe të fushave derivateve të saj, me arritjet e tyre, qoftë me anë të publikimeve me impakt konkret në botën e teknologjisë dhe komunikacionit, qoftë një arritje në temën e doktoraturës, një projekt në kuadrin e fushës akademike, projekt në kurrikulat mësimore.
ICT Mobiliteti i vitit
Vlerëson çdo projekt, individ, aktivitet ose projekt të fushës së ITC-ës të realizuar me sukses në funksionin e plotë të termit “mobility”, që nënkupton Mobile App, Wi-Fi, EDGE, 3G, banking apo çfarëdo zgjidhje që i vjen në ndihmë ndonjë industrie tjetër publike ose private.
ICT Diploma e vitit
Vlerëson studentët e informatikës, të shkencave kompjuterike apo të degëve deritative të saj, që kanë përfunduar një projekt konkret, të suksesshëm brenda temës së tyre të diplomës bachelor/master, në universitetet publike ose private.
ICT Ylli në ngritje i vitit
Vlerëson të rinjtë, adoleshentët apo fëmijët nën moshën 18-vjeç, të cilët kanë talent të theksuar në fushën e ICT-ës, aftësi të cilat mund t’i kenë demonstruar nëpërmjet zhvillimit të një projekti konkret të suksesshëm, qoftë një softuer, zgjidhje apo produkt të secilës natyrë (ueb, mobile, desktop, cloud, comunication, harduer etj).
ICT Femra inovatore e vitit
Kjo kategori do të vlerësojë të gjitha femrat shqiptare, për merita, arritje në fushën e teknologjisë, apo që kanë përfaqësuar grupe pune dhe kanë dhënë kontributin e tyre. Ky çmim ka si synim kryesor rritjen e numrit të femrave në hapësirën digjitale në Shqipëri, dhe të ndihmojë në ngushtimin e hendekut gjinor të deritanishëm.
ICT Shërbimi Publik më i mirë i vitit
Kjo kategori vlerëson praktikat më të mira dhe inovacionet në qeverisjen e institucioneve publike .
Juria dhe kriteret e vlerësimit
Paneli i jurisë, i pavarur nga pjesa organizative, përbëhet nga profile të dëshmuara dhe profesionale, në përfaqësim të vlerave të ICT-ës, me qëllim të shpërblimit dhe nderimit të aplikantëve dhe krijimtarisë së tyre. Vlerësimi maksimal që mund të marrë një aplikant është totali prej 100 pikësh. Origjinaliteti duhet të jetë kriteri më i rëndësishëm për një aplikant.
(Herë të lexuara: 96)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn